
Informatīvais ziņojums "Latvijas modelis un metodes ANO Ilgtspējīgas attīstības mērķu (IAM) īstenošanai"

· 1. Pieņemt zināšanai informatīvā ziņojuma projektu. 
· 2. Valsts kancelejai:
· 2.1. īstenot ziņojumā aprakstīto modeli un metodes ANO Ilgtspējīgas attīstības mērķu (turpmāk - IAM) īstenošanai;
· 2.2. ieviest ANO IAM kartējumu un sadarbībā ar nozaru ministrijām un Centrālo statistikas pārvaldi to regulāri aktualizēt atbilstoši metodikai, kā arī līdz 2024. gada 20. septembrim publicēt kartējumu Valsts kancelejas tīmekļvietnē;
· 2.3. nodrošināt regulāru informācijas sniegšanu un apmaiņu ar nozaru ministrijām un ieinteresētajām pusēm, organizējot sanāksmes vismaz divas reizes gadā. Pēc pašvaldību, augstākās izglītības institūciju, nevalstisko organizāciju u.c. pušu pieprasījuma sniegt informāciju un iesaistīties aktivitātēs par ANO IAM un ilgtspējīgas attīstības īstenošanu;
· 2.4. atbilstoši iespējām un pieejamajiem resursiem paplašināt komunikāciju par ANO IAM, tai skaitā popularizējot iespēju piedalīties Eiropas Ilgtspējīgas attīstības nedēļas aktivitātēs, līdzdarboties Latvijas attīstības plānošanā un Latvijas ziņojuma ANO par ANO IAM īstenošanu sagatavošanā;
· 2.5. līdz 2024. gada 1. oktobrim informāciju par Latvijas pieeju ANO  IAM  īstenošanā iekļaut Valsts kancelejas Politikas veidošanas rokasgrāmatā;
· 2.6. līdz 2024.gada 1. oktobrim sadarbībā ar Valsts administrācijas skolu izveidot divu stundu mācību kursu par ANO IAM īstenošanu.

